Fem af de sigtede nægtede sig skyldige, mens de sidste to erkendte at have passet planterne og rodet med elektriciteten. Grundlovsforhøret foregik bag lukkede døre på grund af sagens efterforskning. Dommeren besluttede dog at alle syv skal varetægtsfængsles i fire uger. I alt fandt politiet 333 kilo skunk ved en aktion tirsdag, i blandt andet Brønderslev, Tårs og Jerslev. De 280 kilo relaterer sig til de syv sigtede, mens de sidste 53 kilo tilsyneladende ikke har nogen ejermand. Et kilo skunk har en markedsværdi på 22.000 kroner. De syv er også sigtet for tyveri af den elektricitet, der blev brugt i væksthusene.

Opsummering:
De fire mænd og tre kvinder der i dag blev fremstillet i grundlovsforhør, sigtet for at dyrke og videresælge skunk, er alle blevet varetægtsfængslet i fire uger.